open-index/open-wikipedia-markdown huggingface dataset:
Solar Foods

***Solar Foods*** (no angļu valodas — 'saules pārtika') ir pārtikas tehnoloģijas jaunuzņēmums Somijā, kurš izmēģinājumu līmenī ar elektrību un mikroorganismiem gaisā ražo olbaltumvielas. Šādi iegūta olbaltumvielu pulvera jeb soleīna sastāvā ir 65% olbaltumvielu, 25% ogļhidrātu un 10% tauku, kā arī neliels daudzums kalcija, fosfora un kālija.

## Soleīna ražošana
Soleīns ir vienšūņu olbaltumvielas, kura sastāvā ir aptuveni 65% olbaltumvielu, kā arī 25% ogļhidrātu un 15% tauku. Tā ražošanas pamatā ir olbaltumvielu veidojošo ķīmisko elementu — ūdeņraža, skābekļa, oglekļa un slāpekļa — sastopamība gaisā. Ar elektrisko strāvu gaisā tvaika stāvoklī sastopamā ūdens molekulas tiek sadalītas skābeklī un ūdeņradī. Pievadot noteiktiem mikroorganismiem ogļskābo gāzi, ūdeņradi un slāpekli, mikroorganismi sāk vairoties un izstrādāt olbaltumvielas. Tāpat tiek pievienoti arī uztura makroelementi — kalcijs, fosfors, kālijs. Pēc tam mikroorganismi tiek izžāvēti un no tiem tiek iegūts soleīna pulveris.

Viena kilograma soleīna saražošanai patērē 25—30 kilovatstundas elektrības un divus kilogramus ogļskābās gāzes. Soleīna ražošanai nepieciešams salīdzinoši maz vietas — ražošanas sistēmas prototips, ar kuru var saražot kilogramu soleīna dienā, aizņem vienu kravas (kuģa) tvertni.

## Atsauces
Šāna Proktore

**Šāna Heili Proktore** (*Sian Hayley Proctor*, dzimusi ) ir ASV ģeoloģijas profesore, zinātnes popularizētāja, kosmiskā tūriste. 2021. gadā viņa devās kosmiskajā lidojumā ar *[[Inspiration4]]*.

## Biogrāfija
Šāna Proktore piedzima  Hagātņā, Guamā. Viņas tēvs bija uzņēmuma *[[Sperry Univac]]* inženieris, kurš *[[Apollo programma|Apollo]]* ēras laikā strādāja *[[Nacionālā aeronautikas un kosmosa administrācija|NASA]]* Guamas Attālinātajā zemes terminālī. Pēc Mēness ekspedīciju beigšanās Proktoru ģimene pārcēlās uz Minesotu un vēlāk uz dažādiem ziemeļaustrumu štatiem, kad viņas tēvs mainīja darbu. 14. gadu vecumā Šāna  ar ģimeni pārcēlās uz Ņujorkas štata Feirportu, kur viņa vēlāk absolvēja Feirportas vidusskolu.

Šāna Proktore 1992. gadā Edinboro Universitātē Pensilvānijā ieguva bakalaura grādu vides zinātnēs un Zemes zinātnēs. 1998. gadā viņa Arizonas Štata universitātē ieguva maģistra grādu ģeoloģijā, un 2006. gadā turpat ieguva zinātņu izglītības doktora grādu. Proktore bija ģeoloģijas profesore Sautmaunteinas kopienas koledžā Fīniksā, Arizonā.
Viņa ir ieguvusi lidmašīnas pilota licenci, kā arī niršanas sertifikātu.

Proktore 2008. gadā kandidēja *NASA* 20. astronautu iesaukumā, bija viena no 47 finālistiem, bet tika atsijāta. Viņa pieteicās arī 21. un 22. iesaukumā 2012. un 2016. gadā, bet netika finālā.

2010. gadā Šāna Proktore piedalījās *[[Discovery Channel]]* realitātes televīzijas šovā *The Colony*. Viņa bija 4 mēnešu *NASA* finansētās *Hawaii Space Exploration Analog and Simulation 2013* (*HI-SEAS*) misijas izglītības palīdzības dienesta darbiniece.
2014. gadā Proktore bija programmas *PolarTREC* skolotāja, polāros apgabalos sadarbojoties ar zinātniekiem, lai nodotu zināšanas studentiem.
2016. gadā viņa piedalījās izglītības programmā *Astronomy in Chile Educator Ambassadors Program*  astronomijas observatorijās Čīlē.
2017. gadā Proktore piedalījās *[[Nacionālā okeānu un atmosfēras administrācija|NOAA]]* izglītības programmā *Teacher At Sea*.

2021. gada sākumā uzņēmējs Džēreds Aizekmens nopirka četras apkalpes locekļu vietas kosmosa kuģi *[[Crew Dragon]]* misijā *[[Inspiration4]]*, lai savāktu ziedojumus 100 miljonu ASV dolāru apmērā Svētā Jūdas bērnu pētniecības slimnīcai Memfisā bērnu vēža izpētei.  Vienai apkalpes vietai viņš rīkoja konkursu uzņēmējiem, kuriem tika piedāvāts izveidot labdarības tiešsaistes veikalu Sv. Jūdas bērnu slimnīcas interesēs. Proktores piedāvātais interneta veikals par kosmosa tematiku *My Space2Inspire* uzvarēja.

Šānas Proktores kosmiskais lidojums sākās 2021. gada 16. septembrī, esot kosmosa kuģa *[[Inspiration4]]* pilotam. Kopā ar viņu kosmosā devās Džēreds Aizekmens, Heili Arseno un Kristofers Sembroski. Šis bija pirmais orbitālais lidojums, kurā visi kosmosa kuģa apkalpes dalībnieki bija neprofesionāli kosmonauti. Nolaižamais aparāts uz Zemes atgriezās 18. septembrī, autonomā lidojumā pavadot nepilnas trīs dienas.

## Kosmisko lidojumu kopsavilkums

## Atsauces

## Ārējās saites

* Šānas Proktores vietne 
* Sian Proctor  polartrec.com 
* Сайан Хейли Проктор astronaut.ru
Heili Arseno

**Heili Arseno** (*Hayley Arceneaux*, dzimusi ) ir ASV ārsta palīdze, kosmiskā tūriste. 2021. gadā viņa veica kosmisko lidojumu ar *[[Inspiration4]]*.

## Biogrāfija
Heili Arseno piedzima  Luiziānas štata Batonrūžā kadjēnu etniskās grupas ģimenē. Viņa bērnību pavadīja Svētās Frensisvillas pilsētā.

Desmit gadu vecumā Arseno kreisās kājas celim tika diagnosticēta osteosarkoma (kaulu vēzis). Viņas ģimene vērsās Svētā Jūdas bērnu pētniecības slimnīcā Memfisā, lai viņa saņemtu ārstēšanu un aprūpi. Sekoja 12 ķīmijterapijas cikli, ekstremitāšu saglabāšanas operācijas ar ceļa nomaiņu un titāna stieņa ievietošanu viņas kreisā augšstilba kaulā.

2014. gadā Heili Arseno absolvēja sieviešu katoļu Svētā Jāzepa akadēmiju Batonrūžā, iegūstot spāņu valodas diplomu.
Pašas pieredze viņu iedvesmoja palīdzēt citiem vēža slimniekiem, tāpēc Arseno iestājās Luiziānas Štata universitātē, kur 2016. gadā ieguva ārsta palīga diplomu.
Pēc tam viņa strādāja Sv. Jūdas slimnīcā par ārsta palīgu, palīdzot leikēmijas un limfomas slimniekiem.

2021. gada sākumā uzņēmējs Džēreds Aizekmens nopirka četras apkalpes locekļu vietas kosmosa kuģi *[[Crew Dragon]]* misijā *[[Inspiration4]]*, lai savāktu ziedojumus 100 miljonu ASV dolāru apmērā Svētā Jūdas bērnu pētniecības slimnīcai Memfisā bērnu vēža izpētei.  Vienu apkalpes vietu viņš atvēlēja Sv. Jūdas slimnīcas pārstāvim, un par to kļuva Arseno.

Heili Arseno kosmiskais lidojums sākās 2021. gada 16. septembrī, esot kosmosa kuģa *[[Inspiration4]]* galvenajam mediķim. Kopā ar viņu kosmosā devās Džēreds Aizekmens, Šāna Proktore un Kristofers Sembroski. Šis bija pirmais orbitālais lidojums, kurā visi kosmosa kuģa apkalpes dalībnieki bija neprofesionāli kosmonauti. Nolaižamais aparāts uz Zemes atgriezās 18. septembrī, autonomā lidojumā pavadot nepilnas trīs dienas.

## Kosmisko lidojumu kopsavilkums

## Atsauces

## Ārējās saites

* Hayley Arceneaux, Baton Rouge native, to be first cancer survivor in space on SpaceX flight GEORGE MORRIS, theadvocate.com, 
* http://astronaut.ru/crossroad/573.htm astronaut.ru
Leons Moro

**Leons Moro** (; dzimis , miris ) bija franču sporta šāvējs, divu olimpisko medaļu ieguvējs. Izcīnījis 5 medaļas 1906. gada Atēnu neoficiālajās olimpiskajās spēlēs. Kopumā startējis divās vasaras olimpiskajās spēlēs (Parīzē 1900. gadā un Londonā 1908. gadā un 1906. gada Atēnu neoficiālajās olimpiskajās spēlēs. Viņš ir izcīnījis arī vairākas medaļas pasaules čempionātā šaušanā no 1898. līdz 1911. gadam.

1900. gada vasaras olimpiskajās spēlēs Parīzē viņš startēja pilnīgi visās (kopā 8) šaušanas disciplīnās. No šīm divās viņš izcīnīja olimpiskās medaļas. Sudraba medaļu viņš izcīnīja 50 metru šaušanā ar pistoli komandām.

1900. gada olimpiskajās spēlēs viņš ieguva 2. vietu arī 20 metru ātršaušanā, taču Starptautiskā Olimpiskā komiteja šo disciplīnu neatzīst kā "olimpisko", līdz ar to par šo disciplīnu netiek piešķirta olimpiskā medaļa.

1906. gada neoficiālajās olimpiskajās spēlēs Atēnās viņš startēja 10 šaušanas disciplīnās, no kurām piecās viņš izcīnīja medaļas. Zelta medaļas viņš izcīnīja 20 metru šaušanā ar duelēšanās pistolēm un 200 metru šaušanā ar armijas šauteni, sudraba medaļu viņš ieguva 25 metru ātršaušanā ar pistoli. Savukārt bronzas medaļas izcīnīja šaušanā ar šauteni 3 pozīcijās un šautenā ar šauteni komandām.

1908. gada vasaras olimpiskajās spēlēs Londonā viņš startēja trijās šaušanas disciplīnās. Šajās spēlēs viņš neizcīnīja medaļas, taču labāko rezultātu ieguva 50 jardu šaušanā ar pistoli komandām.

## Rezultāti

### Olimpiskās spēles

## Atsauces

## Ārējās saites
* Leons Moro (Olympics profils) 
* Leons Moro (Olympedia profils) 
* Leons Moro (Sports Reference profils)
Omišaļi

**Omišaļi** (, ) ir pašvaldība Piejūras-Kalnu župānijā, Horvātijā. Pašvaldība atrodas Krkas salas ziemeļrietumos. Omišaļi pašvaldībā atrodas Rijekas lidosta un Rijekas ostas naftas terminālis. Pašvaldībā atrodas paši Omišaļi un ciems vārdā Ņivice (*Njivice*).

thumb|left|Vissvētākās Jaunavas Marijas debesīs uzņemšanas baznīca, kas atrodas ciemā.

Ciems tika uzcelts uz klints, no kuras paveras skats uz Kvarnera līci, aptuveni 80 metrus virs jūras līmeņa. Ciemā atrodas sena kristiešu bazilika. Omišaļi 12. gadsimtā esot dēvēta par *Castri musculi*, no latīņu valodas *Ad musculi*, kas nozīmē "vieta pie gliemjiem".  
thumb|left|Mirimas pussala, naftas terminālis

## Atsauces

## Ārējās saites

*
Maiks Braiens

**Maikls Kārls Braiens** (; dzimis ) ir bijušais amerikāņu tenisists, viens no 21. gadsimta sākuma spēcīgākajiem dubultspēļu spēlētājiem. Kopā ar savu dvīņubrāli Bobu viņš vairākus gadus bija vīriešu dubultspēļu reitinga līderis. Nekalendāra ''Grand Slam'' ieguvējs vīriešu dubultspēlēs (2012/13), 18 kārtējs *Grand Slam* turnīru uzvarētājs vīriešu dubultspēlēs, četrkārtējs — jauktajās dubultspēlēs, pieckārtējs ATP fināla čempionāta uzvarētājs (2003, 2004, 2009, 2014, 2018), Deivisa kausa ieguvējs (2007) ar ASV izlasi. ATP tūres rekordists par pirmajā vietā pavadīto laiku dubultspēļu spēlētāju reitingā, visu laiku vecākais tenisists, kurš bijis ATP reitinga līderis.

## Statistika
### Grand Slam turnīru finālu rezultāti
#### Dubultspēles

### Vietas ''Grand Slam'' turnīros

#### Dubultspēlēs

|}

|}

## Atsauces

## Ārējās saites
Siniša Mihajlovičs

**SIniša Mihajlovičs** (, dzimis , miris ) bija Serbijas futbola treneris un bijušais futbolists, spēlēja aizsarga pozīcijā, bijis Dienvidslāvijas futbola izlases dalībnieks. Kā treneris ir vadījis Serbijas izlasi un vairākus Itālijas klubus.

Mihajlovičs nomira 2022. gada 16. decembrī Romas klīnikā pēc leikēmijas komplikācijām.

## Karjera

### Spēlētāja karjera
Savu karjeru sācis ''Borovo'', ''Vojvodina'' un *[[Red Star Belgrade]]* komandās. Kopumā izcīnījis trīs Dienvidslāvijas čempionu titulus. Ar *Red Star Belgrade* komandu uzvarējis 1991. gada Eiropas kausa sacensībās. 1992. gadā pārcēlies uz Itāliju, lai spēlētu *[[AS Roma]]*. Vēlāk spēlējis ''Sampdoria'' un citā Romas komandā ''Lazio''. Ar *Lazio* komandu 2000. gadā uzvarējis Itālijas A sērijā, ieguvis divus Coppa Italia, divus *[[Supercoppa Italiana]]*, UEFA Kausu ieguvēju kausu un UEFA Superkausu. Savu karjeru noslēdzis *[[Internazionale]]*. Mihajlovičs tiek uzskatīts par vienu no visu laiku labākajiem tiešo brīvsitienu izpildītājiem. Viņam pieder *Serie A* rekords par visvairāk gūtajiem vārtiem no tiešajiem brīvsitieniem (28 vārti).

Dienvidslāvijas futbola izlases sastāvā piedalījies 1998. gada FIFA Pasaules kausā un 2000. gada Eiropas čempionātā.

### Trenera karjera
Pēc spēlētāja karjeras beigām kļuvis par treneri. 2006. gadā viņš kļuva par Roberto Mančīni palīgu *[[Internazionale]]* komandā. Vēlāk strādājis kā ''Bologna'', ''Catania'' un ''Fiorentina'' galvenais treneris. No 2012. gada līdz 2013. gadam bijis Serbijas futbola izlases treneris. 2013. gada novembrī viņš atgriezās Itālijā un kļuva par ''Sampdoria'' treneri. Pēc veiksmīgiem diviem gadiem *Sampdoria* viņš kļuva par ''Milan'' treneri, tomēr pēc nepilna gada tika atlaists. Vēlāk sekoja divi gadi, vadot ''Torino''. 2018. gadā Mihajlovičs noslēdza trīs gadu līgumu ar Portugāles Premjerlīgas klubu *[[Sporting CP]]*. Deviņas dienas vēlāk, mainoties kluba vadībai, viņš tika atbrīvots.

2019. gada janvārī Mihajlovičs atgriezās *Bologna* galvenā trenera amatā. 2019. gada 13. jūlijā Mihajlovičs preses konferencē publiski paziņoja, ka viņam ir diagnosticēta akūta leikēmijas forma, *Bologna* sporta direktors Valters Sabatīni apstiprināja, ka Mihajlovičs tomēr paliks atbildīgs par klubu. 2022.—2023. gada sezonu komanda sāka nesekmīgi, iegūstot tikai 3 punktus pirmajās piecās spēlēs, un 2022. gada 6. septembrī Mihajlovičs tika atbrīvots no amata.

## Sasniegumi

### Spēlētāja karjera
**Vojvodina**

* Dienvidslāvijas Pirmā līga: 1988–89

**Red Star Belgrade**

* Dienvidslāvijas Pirmā līga: 1990–91, 1991–92
* Eiropas kauss: 1990–91
* Starpkontinentālais kauss: 1991

**Lazio**

* Itālijas A sērija:1999–2000
* Coppa Italia: 1999–2000, 2003–04
* Supercoppa Italiana: 1998, 2000
* UEFA Kausu ieguvēju kauss: 1998–99
* UEFA Superkauss: 1999

**Internazionale**

* Itālijas A sērija: 2005–06
* Coppa Italia: 2004–05, 2005–06
* Supercoppa Italiana: 2005

### Trenera karjera
**Individuālie sasniegumi**

* Serbijas gada treneris: 2019

## Atsauces

## Ārējās saites
Hennings Bergs

**Hennings Stille Bergs** (, dzimis ) ir Norvēģijas futbola treneris un bijušais futbolists, spēlēja aizsarga pozīcijā, bijis Norvēģijas futbola izlases dalībnieks. Kopš 2024. gada jūlija Bergs ir Kipras Pirmās divīzijas kluba AEK Larnaca galvenais treneris.

Pēc karjeras sākuma Norvēģijā, 1993. gadā Bergs pārcēlās uz Anglijas klubu *[[Blackburn Rovers]]*. Kopā ar *Blackburn Rovers* un vēlāk ar ''Manchester United'' Bergs kopumā izcīnīja trīs Anglijas Premjerlīgas titulus. Savu karjeru noslēdzis Skotijas klubā ''Rangers''.

Norvēģijas futbola izlases sastāvā piedalījies 1994. un 1998. gada FIFA Pasaules kausā, kā arī 2000. gada Eiropas čempionātā. Aizvadījis 100 spēles izlasē un guvis deviņus vārtus.

Pēc spēlētāja karjeras beigām kļuvis par treneri. Strādājis Norvēģijā, Anglijā, Polijā, Ungārijā un Kiprā. Ar Varšavas "Legia" 2013.—2014. gada sezonā uzvarēja *[[Ekstraklasa]]* līgā, bet nākamajā sezonā izcīnīja Polijas kausu. Vadot Kipras klubu *[[AC Omonia|Omonia]]*, 2020.—2021. gada sezonā uzvarēja Kipras Pirmajā divīzijā, izcīnot valsts čempiontitulu. 2023. gada jūlijā kļuva par Zviedrijas kluba AIK galveno treneri.

## Sasniegumi

### Spēlētāja karjera
**Blackburn Rovers**

* Anglijas Premjerlīga: 1994—95
* Anglijas Līgas kauss: 2001—02

**Manchester United**

* Anglijas Premjerlīga: 1998—99, 1999—2000

### Trenera karjera
**Legia Warsaw**

* Ekstraklasa: 2013—14
* Polijas kauss: 2014—15

**Omonia Nicosia**

* Kipras Pirmā divīzija: 2020—21
* Kipras Superkauss: 2021

## Ārējās saites
Stole Sūlbakens

**Stole Sūlbakens** (, dzimis ) ir Norvēgijas futbola treneris un bijušais futbolists, spēlēja pussarga pozīcijā, bijis Norvēģijas futbola izlases dalībnieks. Kopš 2020. gada Sūlbakens ir Norvēģijas futbola izlases galvenais treneris.

Savas karjeras laikā, Sūlbakens tika atzīts par 1995. gada Norvēģijas labāko pussargu. Viņš ir uzvarējis divas reizes Dānijas Superlīgā gan ar ''AaB'', gan ar ''København''. Nospēlējis 58 mačus un guvis 9 vārtus Norvēģijas futbola izlasē. Piedalījies 1998. gada FIFA Pasaules kausā un 2000. gada Eiropas čempionātā. Savu karjeru noslēdza 2001. gadā, kad treniņa laikā piedzīvoja sirdstrieku.

2004. gadā atzīts par Norvēģijas gada treneri, vadot *[[Hamarkameratene]]* komandu. No 2006. gada līdz 2011. gadam viņš bija Dānijas kluba ''København'' galvenais treneris. Tā laikā viņš piecas reizes kļuva par Dānijas čempionu. Vēlāk neilgu laiku bijis Vācijas kluba *[[1. FC Köln]]* un Anglijas kluba *[[Wolverhampton Wanderers]]* galvenais treneris. 2013. gadā Sūlbakens atgriezās *København* komandā, kur viņš izcīnīja vēl trīs Dānijas čempionu titulus. 2020. gada 3. decembrī viņš parakstīja četru gadu līgumu ar Norvēģijas futbola izlasi.

## Sasniegumi

### Spēlētāja karjera
**AaB**

* Dānijas Superlīga: 1998–99

**København** 

* Dānijas Superlīga: 2000–01

**Individuālie sasniegumi**

* Norvēģijas gada pussargs: 1995

### Trenera karjera
**København** 

* Dānijas Superlīga: 2005–06, 2006–07, 2008–09, 2009–10, 2010–11, 2015–16, 2016–17, 2018–19
* Dānijas kauss: 2008–09, 2014–15, 2015–16, 2016–17

**Individuālie sasniegumi**

* Norvēģijas gada treneris: 2004
* Dānijas Superlīgas gada labākais treneris: 2007, 2011

## Atsauces

## Ārējās saites
Tūre Andrē Flū

**Tūre Andrē Flū** (; dzimis ) ir bijušais Norvēģijas futbolists, spēlēja uzbrucēja pozīcijā, bijis Norvēģijas futbola izlases dalībnieks.

Savas karjeras laikā pārstāvējis ''Tippeligaen'' līgas klubus ''Sogndal'', ''Tromsø'' un ''Brann''. 1997. gadā pārcēlies uz Anglijaa klubu ''Chelsea''. Pēc veiksmīgiem trim gadiem *Chelsea* komandā viņš tika pārdots uz Skotijas klubu ''Rangers''. Vēlāk spēlējis ''Sunderland'', ''Siena'', ''Vålerenga'', ''Leeds United'' un ''Milton Keynes Dons''. Savu karjeru noslēdzis *Sogndal.*

Norvēģijas futbola izlasi pārstāvējis 1998. gada FIFA Pasaules kausā un 2000. gada Eiropas čempionātā.

## Sasniegumi
**Chelsea**

* FA kauss: 1999–2000
* Anglijas Līgas kauss: 1997–98
* FA Charity Shield: 2000
* UEFA Kausu ieguvēju kauss: 1997–98
* UEFA Superkauss: 1998

**Rangers**

* Skotijas kauss: 2001–02
* Skotijas Līgas kauss: 2001–02

## Ārējās saites
Hjētils Rekdāls

**Hjētils Andrē Rekdāls** (, dzimis ) ir Norvēģijas futbola treneris un bijušais futbolists, spēlēja pussarga pozīcijā, bijis Norvēģijas futbola izlases dalībnieks. Kopš 2024. gada viņš ir Norvēģijas kluba ''Aalesund'' galvenais treneris.

Savu karjeru iesācis Norvēģijas klubā *[[Molde FK]]*. Vēlāk spēlējis Vācijas Bundeslīgā, Beļģijas Pro līgā un Francijas 1. līgā. Norvēģijas futbola izlases sastāvā piedalījies 1994. un 1998. gada FIFA Pasaules kausā, kā arī 2000. gada Eiropas čempionātā.

Pēc spēlētāja karjeras beigām kļuvis par treneri. Vadījis klubus Norvēģijā, Beļģijā un Vācijā. Ar ''Vålerenga'' uzvarējis *[[Eliteserien]]* čempionātā.

## Sasniegumi

### Spēlētāja karjera
**Molde**

* Norvēģijas kauss: 1994

**Vålerenga**

* Norvēģijas kauss: 2002

### Trenera karjera
**Vålerenga**

* Eliteserien: 2005
* Norvēģijas kauss: 2002

**Aalesund**

* Norvēģijas kauss: 2009, 2011

## Ārējās saites
Juns Arne Rīse

**Juns Arne Rīse** (, dzimis ) ir bijušais Norvēģijas futbolists, spēlēja aizsarga pozīcijā, bijis Norvēģijas futbola izlases dalībnieks.

Savu karjeru sācis Norvēģijas klubā ''Aalesund''. 1998. gadā pārcēlies uz Francijas klubu ''AS Monaco''. 2000. gadā kļuvis par 1. divīzijas čempionu. 2001. gadā Rīse tika pārdots uz Anglijas Premjerlīgas klubu ''Liverpool''. Kopumā *Liverpool* kreklā viņš nospēlēja 234 spēles Premjerlīgā un izcīnīja FA kausu, Anglijas Līgas kausu, divus *[[FA Community Shield]]*, kā arī 2005. gadā uzvarēja UEFA Čempionu līgā. Vēlāk spēlējis Itālijas klubā ''Roma'', Anglijas klubā ''Fulham'', Kipras klubā ''APOEL'' un Indijā, bet savu karjeru noslēdza Norvēģijā.

Ar 110 mačiem viņš ir visvairāk spēļu aizvadījušais futbolists Norvēģijas futbola izlasē. Piedalījies 2000. gada Eiropas čempionātā.

## Sasniegumi
**Monaco**

* Francijas 1. divīzija: 1999–2000
* Trophée des Champions: 2000

**Liverpool**

* FA kauss: 2005–06
* Anglijas Līgas kauss: 2002–03
* FA Community Shield: 2001, 2006
* UEFA Čempionu līga: 2004–05
* UEFA Superkauss: 2001, 2005

**APOEL**

* Kipras Pirmā divīzija: 2014–15
* Kipras kauss: 2014–15

## Atsauces

## Ārējās saites
1992. gada Eiropas čempionāta futbolā dalībvalstu sastāvi

Šajā lapā uzskaitīti **[[1992. gada Eiropas čempionāts futbolā|1992. gada Eiropas čempionāta futbolā]] oficiāli apstiprinātie izlašu sastāvi**. Sastāvi ar 20 futbolistiem tika iesniegti līdz 1992. gada 31. maijam. Dzimšanas dati korekti uz 9. jūniju.

## A grupa

### 
Treneris:  Greiems Teilors

### 
Treneris:  Rihards Mellers Nilsens

### 
Treneris:  Mišels Platinī

### 
Treneris:  Tomijs Svensons

## B grupa

### 
Treneris:  Rinuss Mihelss

### 
Treneris:  Anatolijs Bišovecs

### 
Treneris:  Endijs Roksburgs

### 
Treneris:  Berti Fogtss
Stefens Iversens

**Stefens Iversens** (, dzimis ) ir bijušais Norvēģijas futbolists un futbola treneris, spēlē uzbrucēja pozīcijā, bijis Norvēģijas futbola izlases dalībnieks.

Iversens savu karjeru sāka 18 gadu vecumā ''Rosenborg'' komandā, kur viņš divas reizes kļuva par Norvēģijas čempionu. 1996. gadā viņš pārcēlās uz Anglijas Premjerlīgas komandu ''Tottenham Hotspur''. Septiņu gadu laikā, viņš guva kopumā 64 vārtus un uzvarēja Anglijas Līgas kausa izcīņā. Vēlāk nedaudz uzspēlējis *[[Wolverhampton Wanderers]]*, bet tad atgriezes Norvēģijā, lai spēlētu ''Vålerenga'' vienībā. 2006. gadā atgriezies *Rosenborg*, kur viņš izcīnīja vēl trīs *[[Eliteserien]]* titulus. Pavadījis 13 mēnešus Anglijas klubā ''Crystal Palace'', bet 2012. gadā jau trešo reizi pievienojās *Rosenborg*.

Norvēģijas futbola izlases sastāvā piedalījies 2000. gada Eiropas čempionātā, kur viņš guva komandas vienīgos vārtus visā turnīrā, 1–0 uzvarā pār Spāniju.

## Sasniegumi
**Rosenborg**

* Tippeligaen: 1995, 1996, 2006, 2009, 2010
* Norvēģijas kauss: 1995

**Tottenham Hotspur**

* Anglijas Līgas kauss: 1998–99

**Vålerenga**

* Tippeligaen: 2005

**Individuālie sasniegumi**

* Tippeligaen gada labākais spēlētājs: 2006

## Ārējās saites
Stigs Inge Bjernebjo

**Stigs Inge Bjernebjo** (, dzimis ) ir Norvēģijas futbola treneris un bijušais futbolists, spēlēja aizsarga pozīcijā, bijis Norvēģijas futbola izlases dalībnieks.

Savu karjeru sācis Norvēģijā, līdz 1992. gadā viņš pievienojās Anglijas Premjerlīgas komandai ''Liverpool''. Savu karjeru noslēdzis *[[Blackburn Rovers]]*.

Norvēģijas futbola izlases sastāvā piedalījies 1994. un 1998. gada FIFA Pasaules kausā, kā arī 2000. gada Eiropas čempionātā.

## Sasniegumi
**Rosenborg**

* Tippeligaen: 1992, 1994
* Norvēģijas kauss: 1992

**Liverpool**

* Anglijas Līgas kauss: 1994–95

**Blackburn Rovers**

* Anglijas Līgas kauss: 2001–02

## Ārējās saites
Kristofers Sembroski

**Kristofers Sembroski** (*Christopher Sembroski*, dzimis ) ir ASV datu inženieris, ASV Gaisa Spēku karavīrs, kosmiskais tūrists. 2021. gadā viņš veica kosmisko lidojumu ar *[[Inspiration4]]*.

## Biogrāfija
Kristofers Sembroski uzauga Kanapolisā, Ziemeļkarolīnā. Viņu interesēja kosmoss, astronomija, raķešu modelēšana. Koledžas laikā viņš kā brīvprātīgais darbojās bezpeļņas organizācijā *ProSpace*, kas aģitēja par privātajiem kosmiskajiem lidojumiem.

Pēc koledžas beigšanas Sembroski iestājās ASV Gaisa Spēkos un dienēja par elektromehāniķi Malmstromas Gaisa spēku bāzē Grītfollsā. Viņš apkalpoja *[[Minuteman III]]* starpkontinentālās ballistiskās raķetes. Aktīvo dienestu viņš atstāja 2007. gadā. Pēc tam Sembroski Embri-Ridla Aeronautikas universitātē ieguva bakalaura grādu profesionālajā aeronautikā.
Līdz lidojumam kosmosā Sembroski strādāja *[[Lockheed Martin]]* Sietlā par datu inženieri.

2021. gada sākumā uzņēmējs Džēreds Aizekmens nopirka četras apkalpes locekļu vietas kosmosa kuģi *[[Crew Dragon]]* misijā *[[Inspiration4]]*, lai savāktu ziedojumus 100 miljonu ASV dolāru apmērā Svētā Jūdas bērnu pētniecības slimnīcai Memfisā bērnu vēža izpētei.  Viena no apkalpes vietām tika izlozēta loterijā starp ziedotājiem slimnīcai. Tajā uzvarēja kāda neuzrādīta persona, kas atdeva savu vietu draugam Kristoferam Sembroski, kurš arī bija viens no izlozes  dalībniekiem.

Kristofera Sembroski kosmiskais lidojums sākās 2021. gada 16. septembrī, esot kosmosa kuģa *[[Inspiration4]]* misijas speciālistam. Kopā ar viņu kosmosā devās Džēreds Aizekmens, Šāna Proktore un Heili Arseno. Šis bija pirmais orbitālais lidojums, kurā visi kosmosa kuģa apkalpes dalībnieki bija neprofesionāli kosmonauti. Nolaižamais aparāts uz Zemes atgriezās 18. septembrī, autonomā lidojumā pavadot nepilnas trīs dienas.

## Kosmisko lidojumu kopsavilkums

## Atsauces

## Ārējās saites

* Кристофер Стивен Семброски astronaut.ru
Saldus novada pašvaldības Druvas vidusskola

**Saldus novada pašvaldības Druvas vidusskola** ir Saldus novada Domes dibināta izglītības iestāde, kura īsteno pamatizglītības un vidējās izglītības programmas. Tā atrodas Skolas ielā 2 Saldus pagasta Druvas ciemā, netālu no Saldus pilsētas. Skolai pieder arī internāta ēka.

## Vēsture
Jaunās skolas ēku celtniecība kolhoza "Druva" centrā sākās 1986. gada rudenī, bet tā atklāta 1989. gadā. Pirmajā gadā tajā mācījās 320 skolēni un strādāja 30 skolotāji. 
2020./2021. mācību gada sākumā skolā mācījās 507 skolēni: 95 skolēni no Saldus pagasta un 329 skolēni no citiem Saldus novada pagastiem, tai skaitā 164 no Saldus
pilsētas. Skolas Jauniešu mītnē (internātā) dzīvo 30 skolēni.

## Izglītības programmas
* Pamatizglītības profesionāli orientētā virziena (mūzika) (21014111)
* Pamatizglītības otrā posma (7.-9.klase) matemātikas, dabaszinību un tehnikas virziena programma (23013111)
* Pamatizglītības programma (21011111)
* Pamatizglītības programma ar augstākiem plānotajiem rezultātiem kultūras izpratnes un pašizpausmes mākslā jomā mūzika (21017111)
* Vispārējās vidējās izglītības matemātikas, dabaszinību un tehnikas virziena plašu interešu izglītības programmu (ar diviem novirzieniem: a) informātikā, matemātika un b) bioloģijā, ķīmijā) (31013011)
* Vispārējās vidējās izglītības profesionāli orientēta virziena izglītības programma (multimediji 31014011)
* Vispārējās vidējās izglītības programma (31016011)

## Interešu izglītības iespējas
Skolā iespējams darboties kādā no piedāvātajām 16 interešu izglītības programmām vai kādā no Izglītojamo individuālo kompetenču atbalsta programmām vai fakultatīviem. 

## Atsauces

## Ārējās saites
* druva.lv
Kails Kuzma

**Kails Aleksandrs Kuzma** (; dzimis  Mičiganas štatā) ir amerikāņu basketbolists, spēlē spēka uzbrucēja un vieglā uzbrucēja pozīcijā. 2025. gadā pārstāv Nacionālās basketbola asociācijas (NBA) klubu Milvoki "Bucks". 2020. gada NBA čempions Losandželosas "Lakers" sastāvā.

## Karjera
Augstskolu basketbolā pārstāvēja Jūtas Universitātes komandu NCAA, kur nospēlēja trīs sezonas. 2017. gada NBA draftā viņu Bruklinas "Nets" izraudzījās ar kopējo 27. numuru pirmajā kārtā, taču uzreiz spēlētājs tika isaistīts maiņas darījumā, kopā ar Bruku Lopesu nonākot Losandželosas "Lakers", apmaiņā pret D'Endželo Raselu un Timofeju Mozgovu. Debijas sezonā K. Kuzma iekļuva līgas simboliskajā debitantu izlasē.

Karjeras rezultatīvāko spēli aizvadījis 2019. gada janvārī, gūstot 41 punktu uzvara pār Detroitas "Pistons" (113—100). 2019.—2020. gada NBA sezonā K. Kuzma kļuva par NBA čempionu Losandželosas "Lakers" sastāvā, būdams viens no svarīgākajiem komandas rezervistiem (piedalījās 21 *play-off* spēlē, nevienā no tām neejot laukumā starta pieciniekā, tomēr pavadot laukumā vidēji 23 minūtes spēlē un gūstot vidēji 10 punktus).

2021. gada augustā K. Kuzma tika aizmainīts uz Vašingtonas "Wizards" plašā piecu komandu maiņas darījumā, kura ievērojamākais spēlētājs bija Rasels Vestbruks, kurš nonāca "Lakers", bet uz "Wizards" devās arī Kentaviuss Koldvels-Poups. "Wizards" sastāvā K. Kuzma uzreiz kļuva par sākuma piecinieka spēlētāju spēka uzbrucēja pozīcijā ar lielāku lomu atlēkušo bumbu vākšanā. 2022. gada 9. janvāra uzvarā pret Orlando "Magic" (102—100) viņš savāca 22 bumbas zem groziem, kas bija spēlētāja karjeras rekords.

Pēc četrām sezonām "Wizards" sastāvā 2025. gada februārī K. Kuzmu aizmainīja uz Milvoki "Bucks" četru klubu maiņas darījumā, kura cits svarīgākais dalībnieks Kriss Midltons, savukārt, devās no Milvoki uz Vašingtonu.

## Atsauces

## Ārējās saites
Kuzma

**Kuzma** () ir grieķu cilmes krievu personvārds.

Arī uzvārds:

* Guntis Kuzma (1983) — latviešu diriģents.
* Kails Kuzma (1995) — amerikāņu basketbolists.
Enterīts

**Enterīts** ir iekaisums tievajā, resnajā zarnā vai kuņģī. Tas galvenokārt ir iekaisums, bet var būt izolēta slimība. Enterīts var būt akūts un hronisks.

Enterīta cēlonis var būt grūti sagremojama vai bojāta barība, infekcija, saindēšanās ar ķīmiskām vielām, jūtīgums uz kādu uzturlīdzekli, ārstnieciskie līdzekļi, kuņģa, aizkuņģa dziedzera, aknu darbības traucējumi, cērmes un fiziska vai garīga pārpūle.

## Simptomi
Enterīts mēdz sākties ar bezspēku, caureju vairākas reizes dienā, sāpēm ap nabu. Mēdz būt arī slikta dūša, ēstgribas zudums, paaugstināta vēdera urkšķēšana. Slimnieks ir bāls, mēle sausa, vēders uzpūties. Smagā enterīta gadījumā organisms vemšanas dēļ zaudē lielu daudzumu ūdens un rodas intoksikācija un krampji.

## Ārstēšana
Enterīts tiek ārstēts atkarībā no tā cēloņa. Akūta enterīta gadījuma pirmās dienas nepieciešamas pavadīt gultas režīmā. Slimniekiem sākuma dod tikai stirpu tēju un melnu kafiju, ar trešo dienu pamazām pārejot uz pilnvērtīgu uzturu.

Hroniskā enterīta gadījumā ļoti svarīgs ir pilvērtīgs uzturs, kas satur visus nepieciešamās uzturvielas un vitamīnus. Slimošanas laikā ieteicams samazināt dzīvnieku tauku daudzumu, jo liela daļa dzīvnieku tauku slikti uzsūcas un pastiprina peristaltiku. 

Ieteicams mazināt ogļhidrātu daudzumu, it sevišķi jāizvairās no produktiem ar daudz šķiedrvielām. Ieteicams uzņemt daudz kalcija, kas darbojas pret iekaisumu, taču jāizvairās no svaiga piena, jo enterīta gadījuma piena cukurs zarnās bieži netiek sašķelts. Ieteicami ir arī produkti, kas satur magniju un kāliju.

## Profilakse
Uzturam jābūt pilnvērtūgam un sabalancētam. Nedrīkst lietot sliktas kvalitātes produktus. Rūpīgi jāmazgā rokas, augļi un dārzēņi pirms ēšanas. Nepieciešams pietiekami ilgs miegs un dozēta fiziskā slodze. Palīdz arī norūdīties, noberžot ķermeni ar mitru dvieli.

## Atsauces
Srečko Katanecs

**Srečko Katanecs** (, dzimis ) ir Slovēnijas futbola treneris un bijušais futbolists, spēlēja pussarga pozīcija, bijis Dienvidslāvijas un Slovēnijas futbola izlases dalībnieks. 

Katanecs tiek uzskatīts par vienu no visu laiku labākajiem slovēņu futbolistiem. Pārstāvējis Dienvidslāvijas futbola izlasi 1984. un 1988. gada vasaras olimpiskajās spēlēs, 1984. gada Eiropas čempionātā, kā arī 1990. gada FIFA Pasaules kausā.

Klubu līmenī Katanecs ar ''Partizan'' komandu uzvarēja Dienvidslāvijas čempionātā un ar *[[VfB Stuttgart]]* komandu aizkļuva līdz 1989. gada UEFA kausa finālam. Vēlak ar ''Sampdoria'' komandu uzvarējis Itālijas A sērijā, ieguvis *[[Coppa Italia]]*, *[[Supercoppa Italiana]]* un UEFA Kausu ieguvēju kausu. 1992. gadā ar *Sampdoria* komandu viņš iekļuva Eiropas kausa finālā, kurā piekāpās ''Barcelona'' komandai.

Pēc spēlētāja karjeras beigām kļuvis par treneri. Viņa vadībā Slovēnijas futbola izlase pirmo reizi iekļuva Eiropas čempionātā (2000) un FIFA Pasaules kausā (2002). Vēlāk vadījis arī Maķedonijas, AAE un Irākas izlases. No 2021. līdz 2025. gadam viņš vadīja Uzbekistānas futbola izlasi.

## Sasniegumi

### Spēlētāja karjera
**Partizan**

* Dienvidslāvijas Pirmā līga: 1986—87

**Sampdoria**

* Itālijas A sērija: 1990—91
* Coppa Italia: 1993—94
* Supercoppa Italiana: 1991
* UEFA Kausu ieguvēju kauss: 1989—90

## Ārējās saites
Santjago Kanjisaress

**Hosē Santjago Kanjisaress Ruiss** (; dzimis ) ir bijušais Spānijas futbolists, spēlēja vārtsarga pozīcijā, bijis Spānijas futbola izlases dalībnieks.

Karjeras sākumā spēlējis *[[Madrides "Real" (futbols)|Real Madrid]]* rezerves komandās, tomēr galvenajā komandā viņš nedebitēja. 1992. gadā pievienojies ''Celta Vigo'' komandai, kur pavadīja divus gadus un arī debitēja *[[La Liga]]*. 1994. gadā viņš atgriezās *Real Madrid*. Četru gadu laikā, viņš izcīnīja divus *La Liga* titulus un 1998. gadā uzvarēja UEFA Čempionu līgā. 1998. gadā Kanjisaress pievienojās citai Spānijas komandai ''Valencia''. Tur viņš uzvarēja vēl divas reizes *La Liga* turnīrā, ieguva *[[Copa del Rey]]*, UEFA kausu, UEFA Superkausu un UEFA Intertoto kausu. Savu karjeru noslēdza 2008. gadā.

Spānijas futbola izlases sastāvā piedalījies 1994., 1998. un 2006. gada FIFA Pasaules kausā, kā arī 1996., 2000. un 2004. gada Eiropas čempionātā.

## Sasniegumi
**Real Madrid**

* La Liga: 1994–95, 1996–97
* Spānijas Superkauss: 1997
* UEFA Čempionu līga: 1997–98

**Valencia**

* La Liga: 2001–02, 2003–04
* Copa del Rey: 1998–99
* Spānijas Superkauss: 1999
* UEFA kauss: 2003–04
* UEFA Superkauss: 2004
* UEFA Intertoto kauss: 1998

**Spānija**

* Vasaras olimpiskās spēles zelta medaļa: 1992

## Ārējās saites
ATP balvas

**ATP balvas** ir dažādi apbalvojumi, kurus ATP katru gadu piešķir tenisistiem par īpašiem sasniegumiem kalendārā gada laikā.

Pīts Samprass ieguvis ATP balvu "Gada spēlētājs" sešas reizes pēc kārtas. Laikā no 1993. līdz 1998. gadam viņš noslēdza gadu tenisa pasaules ranga pirmajā vietā. Līdzjutēju balsojumā Rodžers Federers par populārāko spēlētāju tika atzīts 18 reizes pēc kārtas, no 2003. līdz 2020. gadam. Brāļi Bobs un Maiks Braieni desmit reizes (2003, 2005—2007, 2009—2014) ieguva balvu "Labākā dubultspēļu komanda". Viņi arī 13 reizes pēc kārtas no 2005. līdz 2017. gadam uzvarēja līdzjutēju balsojumā par populārāko komandu.

## Gada spēlētājs un Gada dubultspēļu komanda
180px|thumb|Pīts Samprass ieguva balvu "Gada spēlētājs" no 1993 līdz 1998. gadam, sešus gadus pēc kārtas.
180px|thumb|Dvīņu brāļi Bobs un Maiks Braieni ieguva balvu "Gada dubultspēļu komanda" desmit reizes.

## Gada treneris
180px|thumb|Magnuss Nūrmans 2018. gadā. 2016. gada balvas "Gada treneris" laureāts.
ATP gada trenera balvu saņem ATP treneris, kurš gada laikā palīdzēja savam spēlētājam sasniegt augstāku spēles līmeni. To izvirza un balso citi ATP treneri.

## Gada progress & Gada jaunpienācējs & Gada atgriešanās
**Gada progresa balva** — šo balvu nobalso ATP spēlētāji no nominantiem. Tas tiek piešķirts spēlētājam, kurš gada beigās sasniedza ievērojami augstāku ATP rangu un kurš gada laikā demonstrēja arvien labāku snieguma līmeni.

## ''ATPTour.com'' fanu favorīti
*ATPTour.com* fanu favorītus tiešsaistē iebalso tenisa fani no 25 labākajām vienspēļu spēlētājiem un 15 labākajām dubultspēļu komandām gada sacīkšu rangā pēc ASV atklātā čempionāta noslēguma.

## Atsauces

## Ārējās saites
Abelardo Fernandess

**Abelardo Fernandess Atunja** (; dzimis ) ir Spānijas futbola treneris un bijušais futbolists, spēlēja centra aizsarga pozīcijā, bijis Spānijas futbola izlases dalībnieks.

Gandrīz visu savu spēlētāja karjeru pavadījis ''Sporting Gijón'' un <u>''Barcelona''</u> komandās. Kopumā *[[La Liga]]* turnīrā 14 sezonu laikā nospēlējis 385 mačus un guvis 24 vārtus.

Spānijas futbola izlases sastāva piedalījies 1994. un 1998. gada FIFA Pasaules kausā, kā arī 1996. un 2000. gada Eiropas čempionātā.

Pēc spēlētāja karjeras beigām kļuvis par treneri. 2014. gadā kļuvis par sava bijušā kluba *Sporting Gijón* galveno treneri. Vēlāk bijis arī *[[Deportivo Alavés]]* un ''Espanyol'' treneris.

## Sasniegumi

### Spēlētāja karjera
**Barcelona**

* La Liga: 1997—98, 1998—99
* Copa del Rey: 1996—97, 1997—98
* Spānijas Superkauss: 1994, 1996
* UEFA Kausu ieguvēju kauss: 1996—97
* UEFA Superkauss: 1997

**Spānija**

* Vasaras olimpiskās spēles zelta medaļa: 1992

## Ārējās saites
Bernārs Lamā

**Bernārs Paskāls Moriss Lamā** (, dzimis ) ir bijušais Francijas futbolists, spēlēja vārtsarga pozīcijā, bijis Francijas futbola izlases dalībnieks.

Lielu daļu savas karjeras pavadījis ''Lille'' un *[[Paris Saint-Germain]]* komandās. Ar *Paris Saint-Germain* komandu uzvarējis Francijas 1. divīzijā, ieguvis divus *[[Coupe de France]]* un vienu UEFA Kausu ieguvēju kausu.

Francijas futbola izlases sastāvā uzvarējis 1998. gada FIFA Pasaules kausā un 2000. gada Eiropas čempionātā.

## Sasniegumi
**Paris Saint-Germain**

* Francijas 1. divīzija: 1993–94
* Coupe de France: 1992–93, 1994–95
* Trophée des Champions: 1995
* UEFA Kausu ieguvēju kauss: 1995–96

**Francija**

* FIFA Pasaules kauss: 1998
* Eiropas čempionāts: 2000

## Ārējās saites
Kristians Karembē

**Kristians Lalī Kakē Karembē** (, dzimis ) ir bijušais Francijas futbolists, spēlēja pussarga pozīcijā, bijis Francijas futbola izlases dalībnieks.

Dzimis Jaunkaledonijā, savas karjeras laikā pārstāvējis ''Nantes'', ''Sampdoria'', *[[Madrides "Real" (futbols)|Real Madrid]]*, ''Middlesbrough'', ''Olympiacos'', ''Servette'' un ''Bastia''.

Karembē bija nozīmīga loma Francijas futbola izlases sastāvā, kad tā uzvarēja 1998. gada FIFA Pasaules kausā. Ar izlasi uzvarējis arī 2000. gada Eiropas čempionātā.

## Sasniegumi
**Nantes**

* Francijas 1. divīzija: 1994—95

**Real Madrid**

* UEFA Čempionu līga: 1997—98, 1999—2000

**Olympiacos**

* Grieķijas Superlīga: 2001—02, 2002—03

**Francija**

* FIFA Pasaules kauss: 1998
* Eiropas čempionāts: 2000
* FIFA Konfederāciju kauss: 2001

**Individuālie sasniegumi**

* Okeānijas gada futbolists: 1995, 1998

## Ārējās saites
Mihāls Reizegers

**Mihāls Džons Reizegers** (, dzimis ) ir Nīderlandes futbola treneris un bijušais futbolists, spēlēja aizsarga pozīcijā, bijis Nīderlandes futbola izlases dalībnieks.

Savu karjeru iesācis ''Ajax''. 1995. gadā ar komandu uzvarējis UEFA Čempionu līgā. Vēlāk spēlējis Itālijas komandā ''Milan'', Spānijas komandā ''Barcelona'', Anglijas komandā ''Middlesbrough'' un Nīderlandes komandā *[[PSV Eindhoven]]*.

Pārstāvējis Nīderlandes futbola izlasi 1998. gada FIFA Pasaules kausā, kā arī 1996., 2000. un 2004. gada Eiropas čempionātā.

## Sasniegumi

### Spēlētāja karjera
**Ajax**

* Eredivisie: 1994–95, 1995–96
* Nīderlandes kauss: 1992–93
* Johan Cruijff Schaal: 1994, 1995
* UEFA Čempionu līga: 1994–95
* UEFA kauss: 1991–92
* UEFA Superkauss: 1995
* Starpkontinentālais kauss: 1995

**Barcelona**

* La Liga: 1997–98, 1998–99
* Copa del Rey: 1997–98
* UEFA Superkauss: 1997

**PSV**

* Eredivisie: 2005–06, 2006–07

### Trenera karjera
**Jong Ajax**

* Eerste Divisie: 2017–18

## Ārējās saites
2022. gada Pasaules čempionāta hokejā 1. divīzija

**2022. gada Pasaules čempionāta hokejā 1. divīzijā** bija hokeja sacensības, kas laika posmā 25. aprīļa līdz 8. maijam norisinājās Ļubļanā un Katovicē. A grupas pirmo divu vietu ieguvēji iekļuva elites divīzijā, bet B grupas uzvarētāji kvalificējās uz A grupu. Sakarā ar COVID-19 pandēmiju visas valstis, kuras atradās 1. divīzijā spēlēja tādā pašā sadalījumā, kādā tām būtu bijis jāspēlē 2020. gada čempionāta 1. divīzijā.

Turnīrā A grupā uzvarēja Slovēnijas izlase, kas kopā ar otrās vietas ieguvējiem Ungārijas izlasi tika paaugstināti uz elites divīziju, savukārt B grupā uzvarēja Polijas izlase.

Sakarā ar Krievijas iebrukumu Ukrainā un Krievijas un Baltkrievijas hokeja izlašu izslēgšanu no Pasaules čempionāta, lai normalizētu komandu skaitu divīzijās, tika pieņemts lēmums nepazemināt Rumānijas un Serbijas izlases.

## A grupa
* *
* †*
* *
* *
* ^

: * automātiski kvalificējas 2022. gada Pasaules hokeja čempionāta 1. divīzijas A grupā*
: *^ kvalificējas, uzvarot 2019. gada Pasaules čempionāta hokejā 1. divīzijas B grupā*
: *<sup>†</sup> rīkotāji*
: *▼ kvalificējās izkrītot no 2019. gada Pasaules čempionāta hokejā elites divīzijas*

## B grupa
* †*
* *
* *
* *
* ^

: * automātiski kvalificējas 2022. gada Pasaules hokeja čempionāta 1. divīzijas A grupā*
: *^ kvalificējas, uzvarot 2019. gada Pasaules čempionāta hokejā 2. divīzijas A grupā*
: *<sup>†</sup> rīkotāji*
: *▼ kvalificējās izkrītot no 2019. gada Pasaules čempionāta hokejā 1. divīzijas A grupas*

## Atsauces
Tomass Helvegs

**Tomass Lunds Helvegs** (, dzimis ) ir Dānijas futbola treneris un bijušais futbolists, spēlēja labās malas aizsarga pozīcijā.

Savu karjeru Helvegs iesāka Dānijas klubā *[[Odense Boldklub]]*, ar ko viņš 1989. gadā uzvarēja Dānijas Superlīgā. Vēlāk spēlējis Itālijas klubos ''Udinese'', *[[AC Milan]]* un *[[Internazionale]]*. Ar *Milan* komandu 1999. gadā uzvarējis Itālijas A sērijā un 2003. gadā UEFA Čempionu līgā. 2004. gadā pievienojies Anglijas klubam ''Norwich City''. Pēc vienas sezonas Anglijā, viņš pārcēlās uz Vācijas Bundeslīgas komandu *[[Borussia Monchengladbach]]*, kur viņš nospēlēja divas sezonas. Savu karjeru noslēdzis *Odense Boldklub*.

Dānijas futbola izlases sastāvā piedalījies 1998. un 2002. gada FIFA Pasaules kausā, kā arī 1996., 2000. un 2004. gada Eiropas čempionātā.

## Sasniegumi
**OB**

* Dānijas Superlīga: 1989
* Dānijas kauss: 1990—91, 1992—93, 2006—07

**Milan**

* Itālijas A sērija: 1998—99
* Coppa Italia: 2002—03
* UEFA Čempionu līga: 2002—03

**Individuālie sasniegumi**

* Dānijas gada futbolists: 1994

## Ārējās saites
Moriss Laruī

**Moriss Laruī** (; dzimis , miris *nav zināms*) bija franču sporta šāvējs.

Laruī 1900. gada vasaras olimpiskajās spēlēs Parīzē startēja 20 metru ātršaušanā ar pistoli. Disciplīnā viņš ieguva 58 punktus, izcīnot 1. vietu. Šo disciplīnu SOK pašlaik neatzīst kā "olimpisko", līdz ar ko viņam netiek piešķirta izcīnīta zelta medaļa.
Noma (pilsēta)

**Noma** () vai **Sitnasuaka** () ir pilsēta Aļaskā, ASV. Pilsētas tiesības ieguvusi 1901. gadā un zelta drudža laikā bija lielākā Aļaskas pilsēta. 

Izvietojusies Sjūarda pussalas dienvidrietumos Beringa šauruma krastā Beringa jūras Nortona līča ziemeļu piekrastē pie Sneikas upes ietekas jūrā. Pilsētā subarktiskais klimats. Pilsētā atrodas Aļaskas universitātes filiāle, lidosta, osta, slimnīca u.c. Vairāk kā puse iedzīvotāju ir inuitu tautu pārstāvji, tā ir Beringa šauruma iezemiešu korporācijas centrs.

## Vēsture
Noma kā ciems dibināta senas iņupiatu apmetnes vietā. Strauji izaugusi pēc 1898. gada, kad tās apkārtnē tika atklātas bagātīgas zelta atradnes. Pāris gadu laikā iedzīvotāju skaits izauga līdz 20 000, bet pēc atradņu izsīkšanas 1910. gadā tas nokritās līdz 2600, bet 1934. gadā — līdz 1500. 

1924. gadā Nomā uzliesmoja difterijas epidēmija un tā kā laika apstākļu dēļ serumu nevarēja piegādāt ar lidmašīnu, tika noorganizēts ap 1600 km garš suņu pajūgu brauciens (stafete) no Nenanas pie Fērbenksas, lai serumu nogādātu Nomā. Kopš 1973. gada šī brauciena piemiņai norisinās ikgadējās Aiditarodas (*Iditarod*) suņu pajūgu sacīkstes, kas sākas pie Ankoridžas un stiepjas 1870 km garumā līdz Nomai.

2. pasaules kara laikā Noma bija viens no galvenajiem pieturas punktiem lidmašīnu pārdzīšanā no ASV uz PSRS. Mūsdienās joprojām galvenā iedzīvotāju nodarbošanās ir zelta ieguve.

## Atsauces

## Ārējās saites
Andrejs Kočemasovs

**Andrejs Kočemasovs** (; dzimis ) ir krievu šahists, ICCF lielmeistars, ICCF 30. pasaules čempionāta uzvarētājs.

## Tituli
* Krievijas sporta meistars korespondencšahā (2007)
* Starptautiskais korespondencšaha meistars (2009)
* Starptautiskais korespondencšaha virsmeistars (2009)
* Starptautiskais korespondencšaha lielmeistars (2019)

## Atsauces

## Ārējās saites
Žoržs Broselins

**Žoržs Broselins** (; dzimis , miris *nav zināms*) bija franču sporta šāvējs. Startēja 1900. gada vasaras olimpiskajās spēlēs Parīzē.

Broselins 1900. gada olimpiskajās spēlēs startēja tranšejas šaušanas disciplīnā. Šajā disciplīnā viņš ieguva 27. vietu.

## Atsauces

## Ārējās saites
* Žoržs Broselins (Olympics profils) 
* Žoržs Broselins (Olympedia profils) 
* Žoržs Broselins (Sports Reference profils)
Zlatko Zahovičs

**Zlatko Zahovičs** (, dzimis ) ir bijušais Slovēnijas futbolists, spēlēja uzbrūkošā pussarga pozīcijā, bijis Slovēnijas futbola izlases dalībnieks.

Savu karjeru sācis Serbijā. 1993. gadā Zahovičs pārcēlās uz Portugāli, kur viņš veiksmīgi pārstāvēja ''Vitória'' un ''Porto'' komandas. Ar *Porto* komandu trīs reizes kļuvis par Portugāles čempionu. Vēlāk vienu sezonu nospēlējis Grieķijas komandā ''Olympiacos'' un Spānijas komandā ''Valencia''. Savu profesionālo karjeru noslēdzis ''Benfica'' komandā Portugālē.

Zahovičs ir Slovēnijas futbola izlases visu laiku labākais vārtu guvējs. No 1992. gada līdz 2004. gadam 80 mačos guvis 35 vārtus. Piedalījies 2000. gada Eiropas čempionātā un 2002. gada FIFA Pasaules kausā.

## Sasniegumi
**Partizan**

* Serbijas un Melnkalnes Pirmā līga: 1992–93
* Dienvidslāvijas kauss: 1991–92

**Porto**

* Portugāles Premjerlīga: 1996–97, 1997–98, 1998–99
* Portugāles kauss futbolā: 1997–98
* Supertaça Cândido de Oliveira: 1996, 1998, 1999

**Olympiacos**

* Grieķijas Superlīga: 1999–2000

**Benfica**

* Portugāles Premjerlīga: 2004–05
* Taça de Portugal: 2003–04

## Ārējās saites
741. gads

**741. gads** () bija parastais (īsais) gads, kas pēc Jūlija kalendārā sākās svētdienā.

## Notikumi
* 23. aprīlis — ugunsgrēkā nodega Jorkas katedrāle, kas vēlāk tika atjaunota.
* 18. jūnijs — pēc imperatora Leona III nāves, par jauno Austrumromas valdnieku kļuva viņa dēls Konstantīns V.
* 22. oktobris — pēc franku valdnieka Kārļa Martela nāves viņa pārvaldītās zemes tika sadalītas starp viņa dēliem, tajā skaitā arī Pipinu Īso.
* 3. vai 5. decembris — pēc Gregora III nāves 28. novembrī, Zaharijs kļuva par jauno Romas pāvestu.

## Dzimuši
* Tassilo III, Bavārijas hercogs (miris ap 796. gadu)

## Miruši
* 18. jūnijs — Leons III, Austrumromas (Bizantijas) imperators (dzimis ap 685. gadu)
* 22. oktobris — Kārlis Martels, Franku valsts valdnieks no 718. gada līdz savai nāvei (dzimis apmēram 688. gadā)
* 28. novembris — Gregors III, Romas pāvests

## Atsauces

## Ārējās saites
717. gads

**717. gads** () bija parastais (īsais) gads, kas pēc Jūlija kalendārā sākās piektdienā.

## Notikumi
* 25. marts — Leons III Izaurs pārņēma varu Austrumromas impērijā no Teodosija III.
* 15. augusts — arābu un bizantiešu karu laikā sākās arābu (Umajādu kalifāta) veikts Konstantinopoles aplenkums, kas turpinājās līdz 718. gadam.
* 24. septembris — pēc Umajādu kalifāta valdnieka Suleimāna ibn Abdelmalika nāves par jauno kalifu kļuva Umars II.
* 24. decembris — Mezopotāmijā un mūsdienu Sīrijas teritorijā norisinājās postoša zemestrīce.
* Mauri iekaroja Leonas Karalisti.

## Dzimuši
* Basras Rabija, sunnītu musulmaņu svētā

## Miruši
* 24. septembris — Suleimāns ibn Abdelmaliks, umajādu kalifs (valdnieks)
* Paolo Lucio Anafesto — Venēcijas hercogs (dodžs)
* Eadvulfs — Nortambrijas valdnieks

## Atsauces

## Ārējās saites
Bukē

**Bukē** var būt:

* Karola Bukē (*Carole Bouquet*; 1957), franču aktrise;
* Mišels Bukē (*Michel Bouquet*; 1925—2022), franču teātra un kino aktieris;
* Moriss Bukē (*Maurice Bucquet*; 1860—1921), franču sporta šāvējs.
Ārons Vinters

**Ārons Mohameds Vinters** (, dzimis ) ir Nīderlandes futbola treneris un bijušais futbolists, spēlēja pussarga pozīcijā, bijis Nīderlandes futbola izlases dalībnieks.

Savas karjeras laikā spēlējis Nīderlandē un Itālijā. Ar ''Ajax'' komandu 1990. gadā uzvarējis *[[Eredivisie]]*, kā arī ieguvis vienu UEFA Kausu ieguvēju kausu un vienu UEFA kausu. Itālijā pārstāvējis ''Lazio'' un *[[Internazionale]]* komandas.

Nīderlandes futbola izlases sastāvā uzvarējis 1988. gada Eiropas čempionātā. Piedalījies arī 1990., 1994. un 1998. gada FIFA Pasaules kausā, kā arī 1992., 1996. un 2000. gada Eiropas čempionātā.

## Sasniegumi

### Spēlētāja karjera
**Ajax**

* Eredivisie: 1989–90
* KNVB beker: 1986–87
* UEFA Kausu ieguvēju kauss: 1986–87
* UEFA kauss: 1991–92

**Internazionale**

* UEFA kauss: 1997–98

**Nīderlande**

* Eiropas čempionāts: 1988

### Trenera karjera
**Toronto FC**

* Kanādas čempionāts: 2011, 2012

## Ārējās saites
Ienaidnieks

**"Ienaidnieks"** () ir 2013. gada Kanādas un Spānijas psiholoģiska drāmas filma, kuras režisors ir Denī Vilnēvs. Filma ir balstīta uz portugāļu rakstnieka Žuze Saramagu 2002. gada romāna *[[O Homem Duplicado]]*. Filmā galvenās lomas attēlo Džeiks Jillenhols, Melānija Lorāna, Sāra Gadona un Izabella Rosellīni.

Filma ir par vēstures skolotāju Ādamu Belu (Jillenhols), kurš, skatoties kādu filmu, pamana tajā kādu vīrieti, kas izskatās ļoti līdzīgs viņam. Ādams nolemj savu līdzinieku atrast.

Filma tika izrādīta 2013. gada Toronto Starptautiskajā kinofestivālā. Filma saņēma pozitīvas kritiķu atsauksmes. "Ienaidnieks" nopelnīja desmit nominācijas 2014. gada Kanādas Ekrāna balvu ceremonijā, no kurām tā saņēma piecas, ieskaitot labākā režisora balvu Vilnēvam.

## Atsauces

## Ārējās saites
Noma

**Noma** var būt:
* noma — īpašumtiesību veids;
* Noma — pilsēta ASV;
* Noma — restorāns Kopenhāgenā;
* Noma — Lietuvas spēlfilma.
Bārtons Finks

**"Bārtons Finks"** () ir 1991. gada ASV vēsturiska melnā komēdija un psiholoģisks trilleris. Filmas veidotāji ir Džoels un Ītans Koeni. Filmā galvenās lomas atveido Džons Turturo, Džons Gudmens, Džūdija Deivisa, Maikls Lerners, Džons Mahonijs, Džons Polito un Stīvs Bušemi.

Filmas darbība notiek 1941. gadā. Tā stāsta par jaunu dramaturgu Bārtonu Finku (Turturo) no Ņujorkas, kuru nolīgst filmu studija Holivudā, lai viņš rakstītu scenārijus. Bārtons apmetas lētā viesnīcā, blakus apdrošināšanas aģentam Čārlijam (Gudmens). Drīz Bārtons sāk piedzīvot aizvien dīvainākus un savādākus notikumus.

Filmas "Bārtons Finks" pirmizrāde notika 1991. gada Kannu kinofestivālā. Tā saņēma Zelta palmas zaru, kā arī labākā režisora un aktiera (Turturo) balvas. Lai gan filma bija finansiāla izgāšanās, kopā iegūstot tikai 6 miljonus ASV dolārus pie 9 miljonu budžeta, tā saņēma pozitīvas kritiķu atsauksmes un tika nominēta trim Amerikas Kinoakadēmijas balvām.

## Atsauces

## Ārējās saites